Sunan Gunung Jati ugi nilaraken jejakipun dumugi sapunika ingkang taksih jumuneng, jejak punika ingkang nama Kraton Kanoman. Karaton Kanoman taksih nyepeng adat-istiadat saha pakem, antawisipun nindakaken tradisi Grebeg Syawal,satunggal minggu sabibaripun Idul Fitri saha jiarah ing makam para leluhur, Sunan Gunung Jati ing Désa Astana, Cirebon Utara. Peninggalan-tilas bersejarah ing Karaton Kanoman caket gayutanipun kaliyan syiar agama Islam ingkang dipungiyataken déning Sunan Gunung Jati, ingkang ugi misuwur kanthi nama Syarif Hidayatullah.